CELEX: 32010R1193
Language: sk
Date: 2010-12-16 00:00:00
Title: Nariadenie Komisie (EÚ) č. 1193/2010 zo 16. decembra 2010 , ktorým sa do registra chránených označení pôvodu a chránených zemepisných označení zapisuje názov [Maine-Anjou (CHOP)]

17.12.2010   
            
            
               SK
            
            
               Úradný vestník Európskej únie
            
            
               L 333/23
            
         NARIADENIE KOMISIE (EÚ) č. 1193/2010
   zo 16. decembra 2010,
   ktorým sa do registra chránených označení pôvodu a chránených zemepisných označení zapisuje názov [Maine-Anjou (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 bola žiadosť o zápis názvu „Maine-Anjou“ do registra, ktorú predložilo Francúzsko, uverejnená v Úradnom vestníku Európskej únie
                   (2).
            
         
               (2)
            
            
               Taliansko vznieslo proti zápisu do registra námietku v súlade s článkom 7 ods. 1 nariadenia (ES) č. 510/2006. Námietka sa na základe článku 7 ods. 3 uvedeného nariadenia uznala za oprávnenú.
            
         
               (3)
            
            
               Námietka sa týkala nerešpektovania podmienok uvedených v článku 2 nariadenia (ES) č. 510/2006, najmä pokiaľ ide o spojenie medzi zemepisnou oblasťou a kvalitou produktu. V námietke sa takisto uvádzalo, že zápis uvedeného názvu do registra by bol v rozpore s ustanoveniami článku 3 ods. 2 nariadenia (ES) č. 510/2006, najmä pokiaľ ide o rozpor medzi názvom, ktorý sa má zapísať do registra, a názvom zvieracieho plemena – Maine-Anjou.
            
         
               (4)
            
            
               Námietka sa takisto týkala ustanovení článku 3 ods. 3 nariadenia (ES) č. 510/2006, konkrétne názvu „Bœuf du Maine“ zapísaného do registra, ktorý je čiastočne homonymný.
            
         
               (5)
            
            
               Komisia listom z 9. júla 2009 vyzvala Francúzsko a Taliansko, aby sa snažili dosiahnuť dohodu v súlade so svojimi vnútornými postupmi.
            
         
               (6)
            
            
               Po konzultáciách Francúzsko informovalo Komisiu listom z 5. februára 2010, že strany dosiahli dohodu. Okrem toho údaje uverejnené podľa článku 6 ods. 2 nariadenia (ES) č. 510/2006 ostali nezmenené.
            
         
               (7)
            
            
               V súlade s článkom 7 ods. 5 druhým pododsekom nariadenia (ES) č. 510/2006 je preto vhodné zapísať do registra názov „Maine-Anjou“ predložený Francúzskom,
            
         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ C 307, 2.12.2008, s. 11.
   
      PRÍLOHA
      Poľnohospodárske výrobky určené na ľudskú spotrebu, uvedené v prílohe I k zmluve:
      
         1.1.   Čerstvé mäso (a droby)
      
      FRANCÚZSKO
      Maine-Anjou (CHOP)